એક કલાકમાં તો આખી કોલેજમાં હાહાકાર થઈ ગયો. જયદેવસિંહનું રેગિંગ ટોપ ઓફ ધી લીસ્ટ બની ગયું. એ આખી કોલેજ માટે મજાકનું સ્થાન બની ગયો. રેગિંગ કંપનીને તો એમણે ધારી પણ નહોતી એનાથી વધારે થ્રિલિંગ થઈ. રેગિંગના નામે સ્ટુડન્ટ્સ એક પછી એક હદ ઓળંગી રહ્યાં હતાં અને જયદેવસિંહની ઇજ્જતના ભડાકા થઈ રહ્યા હતા. પણ આખરે કોલેજના કેટલાક પ્રોફેસરોએ વધારે હદ પાર ન થવા દીધી અને જયદેવસિંહને ટોળકીના સકંજામાંથી છોડાવ્યો.